b'\n_START_ARTICLE_\nJazbec\n_START_SECTION_\nZunanjost\n_START_PARAGRAPH_\nJazbec ima kratko, debelo telo, s kratkimi, a mo\xc4\x8dnimi nogami, ki jih uporablja pri kopanju. Ima dolgo, rahlo o\xc5\xbejo glavo z majhnimi uhlji. Rep je kratek. Telo je sivo, glava pa je bela, z dvema \xc4\x8drnima \xc4\x8drtama, ki te\xc4\x8deta \xc4\x8dez o\xc4\x8di do uhljev, nato pa naprej, z rahlej\xc5\xa1im odtenkom, te\xc4\x8deta vse do repa. Jazbec zraste do 90 cm in lahko tehta tudi do 18 kg.\n_START_SECTION_\nZna\xc4\x8dilnosti\n_START_PARAGRAPH_\nIma odli\xc4\x8den voh in sluh, a slabo vidi. Je tudi odli\xc4\x8den kopa\xc4\x8d in plavalec.\n_START_SECTION_\nPrehranjevanje\n_START_PARAGRAPH_\nPrehranjuje se z raznim rastjem, \xc4\x8drvi, \xc5\xbeu\xc5\xbeelkami itd.\n_START_SECTION_\n\xc5\xbdivljenje\n_START_PARAGRAPH_\nDejaven je pono\xc4\x8di. Je gozdna \xc5\xbeival, \xc5\xbeivi pod zemljo, kamor skoplje luknjo. Najdemo ga tudi med koreninami ve\xc4\x8djih dreves. Njegovo domovanje se imenuje jazbina. V njej pre\xc5\xbeivi vso zimo. \xc5\xbdivijo do 15 let, to starost ovirajo risi, medvedi, volkovi in \xc4\x8dlovek.'